als_Latn dik_Latn sna_Latn
Facebook ka vepruar shpejt për të mbyllur një vrimë sigurie, e cila i bëri disa llogari të paaksesueshme pa fjalëkalim.
Virusi ishte ekspozuar në një mesazh postuar në faqen e internetit Hacker News.
Mesazhi përmbante një varg kërkimi që, kur përdorej në Google, iu kthente një listë linkesh 1.320.000 llogarive të Facebook-ut.
Në disa raste kur klikoje linkun mund të hyje në atë llogari, pa pasur nevojën e një fjalëkalimi.Të gjitha linket kanë ekspozuar adresat e emailit të përdoruesve të Facebook-ut.
Mesazhi postuar në Hacker News ka përdorur një sintaksë kërkimi, që ekspozonte një sistem të përdorur nga Facebook-u, i cili lejon përdoruesit të hyjnë shpejt në llogaritë e tyre.
Lajmërimi me email në lidhje me përditësimet e statusit dhe të njoftimeve shpesh përmban një lidhje që lejon një përdorues të rrjetit social të përgjigjet shpejt, duke klikuar te ‘kyçuni në llogarinë tuaj’.
Në një koment shtuar në mesazhin e Hacker News, inxhinieri i sigurisë së Facebook-ut Matt Jones tha se linket zakonisht dërgohen vetëm në adresat e emaileve të mbajtësit të llogarisë. Linket e dërguara në këtë mënyrë mund të klikohen vetëm një herë.
Shumica e linkeve të ekspozuara tashmë kanë skaduar, tha zoti Jones.
Z. Jones shtoi se Facebook kishte ndërmarrë hapa për të siguruar llogaritë e njerëzve të cilët kishin qenë të ekspozuar nga kjo. Shumë nga llogaritë e ekspozuara ishin në Rusi dhe Kinë.
(Herë të lexuara: 163)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn